FAQ:

Vi har forsøgt at samle de stillede spørgsmål fra generalforsamlingen den 19. april 2023 i denne FAQ.

Indhold

[Hvad koster det pr. husstand? 1](#_Toc132885281)

[Kommer der flere elbiler i DK? 2](#_Toc132885282)

[Hvem må bruge ladestanderne 2](#_Toc132885283)

[Brand i el- og hybridbiler 2](#_Toc132885284)

[Forsikring i forbindelse med brand i el- og hybridbiler 3](#_Toc132885285)

[Lade behov (Hyppighed) 3](#_Toc132885286)

## Hvad koster det pr. husstand?

Total årlig omkostning for den enkelte husstand:

Etablering: 0 kr.

Forsikring af ladestandere: 0 kr.

Forsikring af selve metalsøjlen som laderne hænger på: 35 kr. (ca.)

Pris hvis man ikke bruger ordningen: 0 kr.\*

**Total: 35 kr. om året.**

\*Hvis man ikke lader koster det ikke noget. Man betaler kun for den strøm man selv bruger. Ligesom den benzin/diesel man putter på bilen.

For en årlig total omkostning på ca. 2500 kr. svarende til ca. 35 kr. pr. husstand får vi mulighed for at lade tæt på egen bopæl og være tilsluttet landets absolut største lade netværk.

Rabatordning: De første fem år vil hver husstand i grundejerforeningen via et Clever link få en rabat, på landets største lade netværk. Nærmere info kan fås af bestyrelsen.

Etablering:

Det blev vedtaget at tage pengene fra grundejerforeningens overskud, og derfor vil den enkelte grundejer ikke skulle have penge op af lommen til etablering.

Løbende omkostninger:

Udover ca. 35 kr. om året pr. husstand til dækning af forsikringen af metalsøjlerne, som laderne sidder på o.l., koster løsningen ikke grundejerne noget.

Forsikring af ladestandere:

Laderne er forsikret af Clever.

## Kommer der flere elbiler i DK?

”Siden klimaaftalen i december 2020 skabte store afgiftsrabatter på elbiler og plugin-hybrider, er bestanden af “grønne biler” steget markant. Sidste år var ingen undtagelse, da tilgangen af elbiler var historisk stor. Nye tal fra Danmarks Statistik viser, hvor mange elbiler der er i Danmark, og hvordan salget har udviklet sig over årene.

2022 var et godt år for elbilerne. Bestanden af elbiler steg med hele 69 pct., hvorfor der nu er 112.700 elbiler mod 66.600 året forinden, viser analyse fra Danmarks Statistik. Går vi et år længere tilbage, da klimaaftalen blev indgået, er tallet 33.213.

Plugin-hybriderne har ikke kunne holde trit med elbilerne. 2022 slutter af med en bestand på 104.900 plugin-hybrider mod 77.900 i 2021.

Dermed er der også flere elbiler end plugin-hybrider i Danmark, der til sammen udgjorde 38 pct. af det samlede bilsalg i 2022. Det er en stigning på 3 procentpoint, som mest af alt bæres af salget af elbiler.

Elbiler og plugin-hybrider udgør nu 7,7 pct. af alle biler i Danmark mod 5,2 pct. året forinden. I juli var der for første gang siden februar 2021 flere elbiler end plugin-hybrider i Danmark.

De danske husholdninger har været særligt begejstrede for elbilerne. Mens tilgangen af fossilbiler (benzin og diesel) faldt med 24 pct. til 92.000 nye biler, så steg tilgange af elbiler til private med 23,8 pct til 30.800.

Plugin-hybriderne tabte også pusten og faldt med 34,7 pct. til 26.500. Samlet set bragte 2022 en tilgang på 149.300 biler.”

Kilde: Bilmagasinet.dk / Danmarks Statistik - [Link](https://bilmagasinet.dk/bil-nyheder/hvor-mange-elbiler-er-der-i-danmark#:~:text=Elbiler%20og%20plugin-hybrider%20i%20Danmark%201%202020%20-,-%2066.600%20elbiler%203%202022%20-%20112.700%20elbiler)

## Hvem må bruge ladestanderne

Parkeringspladserne ud for de fem ladestandere (10 udtag) er forbeholdt Stenløkke og Grønløkkes beboere med el og hybridbiler.

Jf. Solrød Kommune har vi som grundejerforening mulighed for, at lave restriktioner ifht. hvem som må anvende vores ladepladser. Dette kan gøres med skiltet, skrift på asfalten mm.

Vores fællesparkerings område er registreret som privat vej i kommunen, men vi har som grundejerforening ikke mulighed for at håndhæve overskridelser af ovennævnte restriktioner, og må derfor nøjes med at henstille at man respekterer dem.

## Brand i el- og hybridbiler

På generalforsamlingen den 19. april, var der nogle beboere som udviste bekymring for at el- og hybridbiler skulle bryde i brand.

Nedenfor kan ses tre artikler (*Hovedstadens Beredskab, Danske Beredskaber og FDM*) om emnet. Det fælles budskab er at el- og hybride biller er mindre tilbøjelige til at brande end almindelige biler med fossilt brændstof. Men også at en brand i et bilbatteri tager lang tid at slukke helt.

Hovedstadens Beredskab:

”Statistikken er fortsat i el- og hybridbilernes favør. Der er således 4-5 gange færre uforklarlige brande i el-biler sammenlignet med biler med fossilt brændstof. Dette inkluderer el- hybridbiler under opladning.

Brande i el- hybridbiler spreder sig yderst sjældent til li-ion højspændingsbatteriet som er godt beskyttet og underlagt strenge Europæiske brandkrav og tests. Vi slukker over 1000 bilbrande årligt, herunder brande i el- og hybridbiler, og har endnu ikke set en brand startet i højspændingsbatteriet, eller der har spredt sig til batteriet.”

Kilde: Hovedstadens Beredskab - [Link](https://m.facebook.com/story.php?story_fbid=pfbid0BDPDjqVXREH9H1nMBFRHgMEN9314nccFAWsqLYBftREZyphWq6aMouAhfLWyPHVVl&id=1713845948901952)

Danske Beredskaber:

”Som udgangspunkt går der meget sjældent brand i en elbil uden udefrakommende påvirkning. Det sker i ét ud af 20.000 tilfælde. Til sammenligning opstår der brand uden udefrakommende påvirkning i én benzin- eller dieseldrevet bil for hver 1100 biler.”

Kilde: Danske Beredskaber *-* [Link](https://danskeberedskaber.dk/brand-i-elbiler-og-batteribanker-efterlader-fortsat-beredskaber-med-mange-ubesvarede-spoergsmaal/?fbclid=IwAR1n5QdjRSlRTIAD15CqRkfzH68hUoGeUT-fAV4eDZPeQ0LABIkHoJPkIt0)

FDM:

”Eksperterne er enige: Elbiler og hybridbiler har ikke særlig risiko for at brænde. Tværtimod. Men den nye teknologi kræver nye forholdsregler, og dem er de danske beredskaber i fuld gang med at sætte sig ind i.”

Kilde: FDM - [Link](https://fdm.dk/nyheder/bilist/2021-11-elbiler-er-ikke-brandbomber)

## Forsikring i forbindelse med brand i el- og hybridbiler

Uagtet om der er tale om brand i en el- hybridbil eller en almindelig bil (benzin/diesel) er forsikringsreglerne de samme.

## Lade behov (Hyppighed)

Behovet for at lade, afhænger af biltype og måden der køres på. Ligesom med almindelige biler (benzin/diesel). Alle bilproducenter arbejder intenst på at forlænge rækkevidden på én opladning og antallet af biler der har samme rækkevidde (jf. WLTP) som almindelige biler (benzin/diesel), vokser meget hurtigt disse år.

FDM: ”Det er rigtigt. Når elbilernes officielle rækkevidde måles, foregår det efter en skabelon, der giver et ret optimistisk resultat med hensyn til rækkevidden. Almindeligvis kører de elbiler, Motor tester, væsentlig kortere på en opladning, end producenten stiller i udsigt. Det er dog ikke umuligt at nå normtallet, og vi har set flere test fra Norge, hvor man om sommeren konsekvent har kørt længere. Bemærk, at rækkevidden varierer meget mellem sommer- og vinterkørsel.” [Link](https://fdm.dk/alt-om-biler/elbil-hybridbil/alt-om-livet-med-elbil/her-er-35-myter-om-elbiler-faa-styr-paa-fup)